Энергія сувязі

Энергія су́вязі (для дадзенага стану сістэмы) — рознасць паміж поўнай энергіяй звязанага стану сістэмы цел або часціц і энергіяй стану, у якім гэтыя целы або часціцы бясконца аддаленыя адно ад аднаго і знаходзяцца ў стане супакою.

Энергію сувязі сістэмы, якая складаецца з бясконца аддаленых супакойных часціц, прынята лічыць роўнай нулю.

Для сістэмы з i кампанент (часціц) энергія сувязі  вызначаецца як



дзе  — энергія i-га кампанента (бясконца аддаленай супакойнай часціцы) і  — энергія сістэмы.

Так, напрыклад, энергіі сувязі двухатамнай малекулы адпавядае энергія тэрмічнай дысацыяцыі, энергіі сувязі атамнага ядра — дэфект масы.

Удзельная энергія сувязі, гэта значыць змена энергіі сістэмы пры даданні адной часціцы завецца хімічным патэнцыялам; для сістэмы, якая складаецца з некалькіх часціц, існуе некалькі хімічных патэнцыялаў.

 Глядзіце таксама 
 Гравітацыйная энергія
 Дэфект масы
 Энергія іанізацыі
 Энергія роднасці да электрона
 Хімічны патэнцыял

Катэгорыя:Фізічная хімія
Катэгорыя:Энергія